jkorsvik/nowiki_second_scrape_merged huggingface dataset:
Deus Ex: Mankind Divided

Deus Ex: Mankind Divided er et rollespill og førstepersonsskytespill satt i en futuristisk verden. Spillet ble utviklet og utgitt til en del plattformer, som Playstation 4, Xbox One, Microsoft Windows og Linux. Deus Ex: Mankind Divided er oppfølgeren til Deus Ex: Human Revolution.


== Oppbygning ==
Deus Ex: Mankind Divided er et episodisk spill, som tar deg gjennom diverse futuristiske områder i et dystopisk samfunn. Gjennom spillet blir du utstyrt med mange forskjellige våpen og redskaper, som lar deg utføre de forskjellige oppdragene du får, og områdene du utforsker på utallige mange måter.


== Handling ==
Deus Ex: Mankind Divided forteller om livet til Interpol agent Adam Jensen, mens han undersøker terroristhandlinger i Dubai. Videre avdekker han at terroristene i Dubai er del av en større opprørsgruppe bestående av kybernetisk forsterkede mennesker. Adam reiser videre til Tsjekkia, der han avslører terroristgruppen sin hensikt med angrepene de utførte.


== Referanser ==


== Eksterne lenker ==
(en) Deus Ex: Mankind Divided på Steam 
(en) Deus Ex: Mankind Divided på GOG.com 
(en) Deus Ex: Mankind Divided hos MobyGames 
(en) Deus Ex: Mankind Divided hos MobyGames 
(en) Deus Ex: Mankind Divided hos MobyGames 
(en) Deus Ex: Mankind Divided hos MobyGames 
(en) Deus Ex: Mankind Divided hos MobyGames 
(en) Deus Ex: Mankind Divided på Metacritic 
(en) Deus Ex: Mankind Divided på Metacritic 
(en) Deus Ex: Mankind Divided på Metacritic
Mali (grafikkprosessor)

Mali er en serie grafikkprosessorer som er patentlagt og blir produsert av ARM Holdings for lisensiering i forskjellige ASIC-design av partenere av ARM.
Mali oppstod som et resultat av at ARM Holdings kjøpte opp Falanx Microsystems A/S den 23. juni 2006.


== Referanser ==
Project Ara

Project Ara er et tidligere modulært smarttelefon-prosjekt som ble utviklet av Google. Prosjektet var opprinnelig ledet av et team innenfor Advanced Technology and Projects (ATAP) i Motorola Mobility mens det var et datterselskap av Google. Google beholdt ATAP-gruppen da selskapet solgte Motorola til Levono, og det ble plassert under ledelse av utviklingsteamet som utviklet Android; Ara ble senere skilt ut som en uavhengig prosjekt.


== Referanser ==
Bufferoverskridelse

Bufferoverskridelse er et begrep innenfor informatikk og programmering som beskriver en programvarefeil hvor et dataprogram overskrider et databuffers grenser og skriver til nabolokasjoner i minnet, mens det skriver data til dette databufferet.
Databuffer er områder i minnet som er satt til side for å holde data, ofte mens man flytter dem fra en seksjon til en annen i et program, eller mellom ulike programmer. Bufferoverskridelser kan ofte utløses av input som er av uklare datastrukturer; hvis man antar at alle former for innmating vil være mindre enn en viss størrelse og databufferet til å være av denne størrelsen, kan en programvarefeil i en transaksjon som produrerer mer data forårsake skriving etter slutten av databufferet. Hvis dette overskriver nabodata eller eksekverbar kode, kan dette resultere i feilaktig adferd, deriblant minnefeil, inkorrekte resultater og datahaveri.


== Eksterne lenker ==
"Discovering and exploiting a remote buffer overflow vulnerability in an FTP server" av Raykoid666
"Smashing the Stack for Fun and Profit" av Aleph One
An Overview and Example of the Buffer-Overflow Exploit. pps. 16-21. Arkivert 27. september 2006 hos Wayback Machine.
CERT Secure Coding Standards
CERT Secure Coding Initiative
Secure Coding in C and C++
SANS: inside the buffer overflow attack
"Advances in adjacent memory overflows" av Nomenumbra
A Comparison of Buffer Overflow Prevention Implementations and Weaknesses
More Security Whitepapers about Buffer Overflows
Chapter 12: Writing Exploits III from Sockets, Shellcode, Porting & Coding: Reverse Engineering Exploits and Tool Coding for Security Professionals by James C. Foster (ISBN 1-59749-005-9). Detailed explanation of how to use Metasploit to develop a buffer overflow exploit from scratch.
Computer Security Technology Planning Study, James P. Anderson, ESD-TR-73-51, ESD/AFSC, Hanscom AFB, Bedford, MA 01731 (October 1972) [NTIS AD-758 206]
"Buffer Overflows: Anatomy of an Exploit" av Nevermore
Secure Programming with GCC and GLibc Arkivert 21. november 2008 hos Wayback Machine. (2008), av Marcel Holtmann
Langvatnet (Norddal og Rauma)

Langvatnet er en innsjø i Fjord og Rauma kommuner i Møre og Romsdal. Det ligger like vest for vannskillet mellom Valldøla og Rauma og har naturlig utløp mot vest til Valldøla. Ved hjelp av en dam ved utløpet og en kanal i østenden av innsjøen føres en stor del vannføringen over til Raumas sideelv Verma for å nyttes til kraftproduksjon i Nye Verma kraftverk (opprinnelig brukt i Verma kraftverk som ble tatt ut av drift i 2019).
Fra gården Sletta ved Verma er det anleggsvei gjennom Vermedalen til østre ende av Langvatnet. Fjellstyrer har en hytte ved vannet. Det er påvist flere fangstanlegg (dyregraver) i området. Langs innsjøen gikk en viktig ferdselsrute mellom Sunnmøre og fjellbygdene i Oppland. Olav den Hellige skal ifølge Snorre Sturlason ha reist denne veien vinterstid med et følge på 400 mann. De eldste sporene av menneskelig aktivitet er trolig flere tusen år gamle.


== Referanser ==
Aimée Collett Bang Døhlen

Aimée Helen Collett Bang Døhlen (født 25. februar 1904 i Kristiania, død i 2002) var en norsk billedhugger.


== Familie ==
Aimée Collett Bang var datter av ingeniør Thomas Collett Bang (født i 1875) og Sofie Lundh (født i 1875). Hun giftet seg i 1929 med overlege Herman Døhlen (1902–91). Ekteparet fikk fire barn: Anna Sofie (Annasif), Herman Christian, Liv Aimée og Helene.Deres datter Annasif Døhlen ble billedhugger som sin mor. 
Familien var bosatt i Kristiansund, der Aimée Collett Bang Døhlen var formann i Kristiansund kunstforening i en periode på tre år.


== Utdannelse ==
Aimée Collett Bang studerte ved Statens Håndverks- og Kunstindustriskole og deretter ved Kunstakademiet i daværende Kristiania. På Akademiet hadde hun Wilhelm Rasmussen som lærer. Blant hennes medstudenter var Asbjørg Borgfelt, Dyre Vaa, Stinius Fredriksen, Ståle Kyllingstad og O. Meidell.I 1923 studerte hun ved Ruskin Drawing School i Oxford, England, og i 1926 fortsatte hun studiene hos Antoine Bourdelle i Paris.


== Kunstnerisk virke ==
I 1925 fikk Aimée Collett Bang fjerdeprisen i konkurransen om en skulptur til utsmykning på Majorstuen i Oslo. Førsteprisen gikk til hennes medstudent ved Kunstakademiet, Asbjørg Borgfelt, som vant med utkastet til bjørnefontenen som i dag (2017) står i krysset Kirkeveien/Sørkedalsveien. Collett Bangs utkast bar tittelen Heire.


== Referanser ==
Erlend Krauser

Erlend Krauser (født 19. juli 1958 i Timișoara, Romania) er en tysk gitarist og komponist.


== Biografi ==
Erlend Krauser, som er schwaber, ble født i en musikalsk familie- faren var ansatt ved Banatul-filharmonien i hjembyen og underviste i musikk på et gymnas, mens moren var en habil klaverspiller. Han har en yngre bror, Dieter Krauser, som også er musiker. 
Krauser begynte å lære å spille fiolin da han var fem år gammel, og gikk på musikkgymnaset i hjembyen.Han begynte som fiolinist i rockbandet Pro Musica og tok samtidig noen gitartimer fra Phoenix-gitaristen Nicu Covaci, som inviterte ham til å bli medlem av Phoenix som fiolinist. Etter hvert gikk han over til å spille gitar i bandet. 
I 1977 forlot han Romania gjemt i en av bandets Marshall høyttalere, sammen med andre bandmedlemmer.Etter at de ankom Tyskland, bodde de alle sammen i et leid hus Osnabrück. På grunn av musikalske uoverensstemmelser ble bandet oppløst og Krauser startet sammen med to andre Phoenix-medlemmer, Josef Kappl (bass) og Ovidiu Lipan (trommer), bandet Madhouse, som ble et kortvarig prosjekt. De ga ut et eneste album, From the East, i 1979.Sammen med Josef Kappl spilte han deretter i Lake. I 1981 flyttet han til Hamburg.
Andre band som han spilte med er Goombay Dance Band, Taco, Ricky Shane og Putting On The Ritz.Mellom 1982 og 1984 spilte han med Hamburg-bandet Roter Mund.I 1986 samarbeidet Krauser med Nicu Covaci, da de iscenesatt Andrew Lloyd Webbers Evita på teateret i Osnabrück.
Han ble medlem av The James Last Orchestra i 1992.


== Diskografi ==
Ambrosia (1984)
Erlend Krauser (1985)
Talkin' Guitar (1990)
Flight Of The Phoenix (Erdenklang Records, 1991)
Flight Of The Phoenix (Higher Octave, 1994)
Pioneers & Heroes (1996)
Now (2002)


== Referanser ==


== Eksterne lenker ==
(en) Erlend Krauser på Discogs 
(en) Erlend Krauser på MusicBrainz 
Erlend Krausers nettsted
Geir Hønneland

Geir Hønneland (født 1966) er en norsk statsviter. Han er siden 2021 generalsekretær i demokrati- og menneskerettighetsorganisasjonen Den norske Helsingforskomité.Hønneland er født i Harstad og oppvokst i Mandal. Han har Forsvarets russiskkurs, og er PhD (dr. polit.) i statsvitenskap fra Universitetet i Oslo og har også en LL.M.-grad i havrett fra UiT Norges arktiske universitet. Han ble tildelt professorkompetanse i 2004 og har vært professor II ved flere norske universiteter og gjesteforsker ved flere utenlandske akademiske institusjoner.Han var direktør ved Fridtjof Nansens Institutt (FNI) på Polhøgda 2015–2019, hvor han også arbeidet som forsker, forskningsleder og assisterende direktør. 
Som forsker jobbet Hønneland i en årrekke med spørsmål knyttet til internasjonal havforvaltning, russisk politikk og norsk-russiske relasjoner. Han var rangert som den mest publiserte forskeren i norsk instituttsektor, og innenfor norsk samfunnsvitenskap generelt, i perioden 2012-2016. Han står bak en lang rekke vitenskapelige publikasjoner, og flere av hans bøker har blitt utgitt i nye utgaver og oversatt, blant annet til kinesisk og russisk. Blant bøkene hans finner vi Borderland Russians: Identity, Narrative and International Relations (Palgrave, 2010), Russia and the Arctic: Identity, Environment, and Foreign Policy (Bloomsbury, 2016) og International Politics in the Arctic (Bloomsbury, 2017).Siden 2018 har Hønneland vært styreleder i Norsk faglitterær forfatter- og oversetterforening (NFFO), og han har også hatt andre verv i norsk bokbransje. Videre har han sittet i ulike programstyrer og ledet strategiutvalg i Norges Forskningsråd.


== Referanser ==


== Eksterne lenker ==
Presentasjon på nettsidene til Fridtjof Nansens Institutt
Snek

Snek kan vise til:

Vind (-pust)
Lukt (skarp —)


== Se også ==
Snik (peker)
Hege Nilssen

Hege Nilssen (født 8. januar 1970) er direktør i Barne-, ungdoms- og familiedirektoratet (Bufdir), for en periode på seks år fra 15. august 2022.Nilssen studerte økonomi ved Universitetet i Oslo fra 1989 til 1995. I 1999 ble hun underdirektør i Kirke-, utdannings- og forskningsdepartementet, og i 2003 utnevnt til avdelingsdirektør i Utdannings- og forskningsdepartementet. Fra 2004 til 2013 var hun divisjonsdirektør for analyse og vurdering i Utdanningsdirektoratet. Fra januar 2018 var Nilssen direktør for Utdanningsdirektoratet i en åremålsstilling på seks år.I årene 2013–2015 var Nilssen sekretariatsleder for Ludvigsen-utvalget, som undersøkte om grunnopplæringens fag opp mot krav til kompetanse i et fremtidig samfunns- og arbeidsliv. Utvalgets arbeid ledet til oppdateringen av læreplaner kalt «fagfornyelsen».


== Referanser ==
Kverke

Kverke er en bakterieinfeksjon i luftveiene hos dyr av hesteslekten, som forårsakes av streptokokkbakterien Streptococcus equi.


== Symptomer ==
De vanligste symptomene for kverke er feber, hoste, nedsatt allmenntilstand, hovne og ømme lymfeknuter, neseutflod, og nedsatt appetitt. En hest som er ramt av kverke vil ha en eller flere av disse. Symptomene oppstår normalt mellom 4 og 8 døgn, og senere vil det utvikles verkebyller i lymfeknutene, oftest i hals og hode. Det blir da vanskelig for dyret å svelge fôr og vann på grunn av hevelser og smerter. Etter 10-12 dager sprekker verkebyllene, hevelsen og smerten avtar, og dyret begynner å spise igjen. 


== Smitte ==
Den vanligste smitteformen av kverke er dråpesmitte, men smitten kan også skje indirekte gjennom kontakt med utstyr, insekter og mennesker. Det er derfor viktig at man har minimalt med mennesker som har kontakt med de kverkesyke hestene og at utstyr ikke blir brukt på tvers av friske og syke hester. Bakterien kan overleve 6-8 uker i stallmiljøet, og syke hester sprer smitten i minst seks uker etter infeksjon. 


== Behandling ==
Om det er mistanke om kverke må den/de hesten(e) det gjelder isoleres og veterinær må kontaktes snarest. Om veterinær også mistenker kverke vil mattilsynet kontaktes og hele stallen vil settes i karantene. Det dyrkes så prøver av puss fra nese eller verkebyller for å bekrefte eller avkrefte diagnosen. Kverkebakterien er følsom for antibiotika og som regel svarer hestene godt på behandlingen.


== Eksterne lenker ==
Kverke. Veterinærinstituttet
Berit Austveg

Berit Austveg (født 1948) er en norsk lege og sakprosaforfatter. 
Austveg har jobbet som lege for innvandrere i Norge, og som samfunnsmedisiner innen utviklingshjelp. Hun har blant annet representert Norge i internasjonale fora, jobbet i FNs befolkningsfond og med formidling av forskning innen seksuell og reproduktiv helse. Hun har derfor fulgt abortdebatter globalt og i mange ulike land på nært hold. I 2017 utgav hun en bok om etiske spørsmål i forbindelse med abort. 


== Bibliografi ==
Kvinners helse på spill. Universitetsforlaget, 2006
Abort. En etisk argumentasjon. Humanist forlag, 2017


== Referanser ==
Jostein Riiser Kristiansen

Jostein Riiser Kristiansen (født 1981) er astrofysiker og forfatter. Han har en doktor­grad i astrofysikk fra Universitetet i Oslo. Kristiansen jobber som førsteamanuensis ved Oslomet – storbyuniversitetet (tidligere Høgskolen i Oslo og Akershus), der han forsker på universet og underviser i fysikk og matematikk. I 2014 mottok han utmerkelsen «Årets foreleser» fra høgskolens studenter. Kristiansen er brukt som fagekspert om astronomi i media. Han er også en av grunnleggerne av den populærvitenskapelige bloggen kollokvium.no.


== Bibliografi ==
Fysikk for lærere. Gyldendal, 2011
Stjerneklart. Siste nytt fra verdensrommet. Spartacus, 2015
Det usynlige universet. Verdensrommets mørke hemmeligheter. Humanist forlag, 2015
Det usynlige universet. Verdensrommets mørke hemmeligheter (pocketutgave). Humanist forlag, 2016


== Referanser ==


== Eksterne lenker ==
Kollokvium.no
Når universets mørke julegaver skal pakkes opp, Aftenposten
Også det usynlige finnes, Harvest
Ny musikk fra det ytre rom, Klassekampen
Samuel Borgfelt

Samuel Borgfelt (født 1872 i Uddevalla, død 1936 i Gøteborg) var en svensk-norsk byggmester, murmester og arkitekt.


== Familie ==
Samuel Borgfelt var gift med Magnhild Telma Sæther (1876–1941). Deres datter Asbjørg Borgfelt ble billedhugger, og giftet seg med billedhuggerkollegaen Per Hurum.


== Arkitektur ==
Borgfelt har tegnet flere bygårder på Frogner i Oslo.


=== Bygninger i Oslo ===


== Referanser ==
Vidkunn Haugli

Vidkunn Haugli (født 9. august 1939) er en norsk bygdebokforfatter, lærer og kommune- og fylkespolitiker for partiet Venstre. Han er tidligere ordfører og varaordfører i Målselv kommune.Haugli har vært styreleder i Troms Kraft og Midt-Troms museum, samt sittet i styret ved Universitetet i Tromsø. Han var også leder i hovedkomiteen for Landsskytterstevnet på Råvatn i Øvre-Målselv i 2006 og 2016.I unge år var Vidkunn Haugli aktiv friidrettsutøver, og som 19-åring ble han nordnorsk mester i både høyde uten tilløp og lengde uten tilløp. På 400 m har han både nordnorsk mesterskap og er vinner av samme distanse i det militære norgesmesterskapet i Stavanger i 1961.I sammenheng med at Haugli ledet hovedkomiteen for 200-årsmarkering for Målselv, tok han i 1986 initiativ til å få dannet Målselv historielag for å styrke det lokalhistoriske arbeidet. Historielaget er i dag et av de mest aktive historielag i Troms.3. januar 2014 fikk Haugli Kongens fortjenstmedalje i sølv for sitt mangeårige engasjement innenfor kultur og frivillighet i Målselv kommune, påfulgt av Kommunesektorens Organisasjonsmedalje for samfunnsgavnlig virksomhet i 2015 og Målselv kommunes kulturpris samme år.


== Referanser ==
Folkevalgt

En folkevalgt er en person valgt av stemmeberettigede i et fritt valg. Folkevalgte i Norge omfatter valgte medlemmer i et kommunestyre, fylkesting eller storting.
I Norge er ordførere normalt valgt indirekte og ikke ved direkte valg, men regnes som folkevalgte. I Norge blir statsministerkandidater valgt av sine partiorganisasjoner, og statsministeren blir utpekt av kongen, men anses som folkelvalgt.
Folkevalgte har oppgaver både som representanter og ombud for sine velgere, samt som ledere som er satt til å styre og forvalte den rollen og det mandatet de har fått.Folkevalgte har ofte møteplikt og stemmeplikt i de organene de er valgt inn. Folkevalgte kan ha rett på økonomisk godtgjørelse for arbeidet de gjør, eller vervet kan være en full stilling, som ordfører, fylkesordfører eller stortingsrepresentant.
I USA er presidenten, senatorer og medlemmer i representantenes hus folkevelagte på føderalt nivå. Guvernører, og lovgivere er folkevalgte på statlig nivå, og lokalt nivå velger man borgermestre og kommunestyre. I USA er også lokale politisjefer (Sheriff) folkevalgte. EU-land sender folkevalgte til EU-parlamentet og får et ekstra internasjonalt nivå med folkevalgte.


== Referanser ==
Otta (Sunndal)

Otta er ei elv i Sunndal i Møre og Romsdal. Den er ei nordlig sideelv til Driva, som den munner ut i tre kilometer øst for Romfo. Elva ligger sør i Trollheimen og har utspring på vannskillet mellom Sunndalen i sør og Storlidalen i nord. Den renner mot sør gjennom Ottdalen, til den faller bratt ned til Sunndalen og samløpet med Driva. Elva er utbygd til kraftproduksjon, og like etter samløpet med sideelva Grynna ledes elva inn i en tunnel og overføres til Driva kraftverk. Etter utbyggingen er det over 500 meter høye fallet stort sett alltid tørrlagt.


== Referanser ==
Jochen Liedtke

Jochen Liedtke (født 26. mai 1953 i Herford, Nordrhein-Westfalen, Tyskland død 10. juni 2001 ) var en tysk informatiker. Liedtke var utdannet ved universitetet i Bielefeld og Technische Universität Berlin. Liedtke var mest kjent for sitt arbeid med mikrokjernene L3 og L4.
I 1977 tok han sin avgangseksamen ved universitetet i Bielefeld. Hans tese var å bygge en kompilator for programmeringsspråket ELAN.


== Eksterne lenker ==
In Memoriam Jochen Liedtke (1953 - 2001) Arkivert 5. mars 2012 hos Wayback Machine.
Liste over Liedtke's publikasjoner relatert til mikrokjerner
Romfo

Romfo er ei grend i Sunndal kommune i Møre og Romsdal. Den ligger ved elva Driva i Sunndalen, 20 kilometer øst for kommunesenteret Sunndalsøra og 11 kilometer nordvest for Gjøra.Riksvei 70 går gjennom Romfo. Stedet er mest kjent som hjemsted for Elias Romfo-Henriksen, nåværende spiller på Sunndal Fotball.


== Referanser ==
Bjørnstokk kraftverk

Bjørnstokk kraftverk er et vannkraftverk i Tosbotn i Brønnøy kommune i Nordland.
Det er et elvekraftverk som utnytter et fall på 264 meter i Bjørnstokkelva.
Installert effekt er 8,2 MW fra en peltonturbin. Årsproduksjon er 24,6 GWh.
Under byggingen av kraftverket gikk det to store ras noen hundre meter unna, som tok med seg hovedvegen. Årsaken var sannsynligvis vannlekkasjer fra den uforede trykktunnelen, som ble fylt opp dagene før. Fjellet var for dårlig til å motstå trykket, og det oppsto nye sprekker som ledet vann til et allerede ustabilt område.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Helgelandskraft
Tosenanleggene
Mølnbekken kraftverk

Mølnbekken kraftverk er et vannkraftverk i Hemnes kommune i Nordland.
Det er et elvekraftverk som utnytter et fall på 148 meter fra Mølnvatnet til Stormyrbassenget.
Installert effekt er 1,55 MW. Årsproduksjon er 5,1 GWh.
Vassdraget er tilførsel til Nedre Røssåga kraftverk.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Morianstredet

Morianstredet er en liten avskjermet gate som ligger i Halden på utsiden av Fredriksten festning sine festningsmurer. Gaten inneholder fire eiendommer og flere av boligene er verneverdige. 
På hver sin side av Morianstredet ligger Peder Colbjørnsens gate og Festningsgata. 
Gaten er oppkalt etter generalpostmester Henrik Morian [1] som var Norges første postmester i 1647. 


== Kilder ==
https://fredrikstadavisa.no/2015/02/15/budbringere-i-grenseland/https://web.archive.org/web/20101021103607/http://www.frhald.no/Gater/Morianstredet.htm


== Eksterne lenker ==
Henrik Morian
Gater i Halden
Undervannsstrøm

Undervannsstrøm er en strøm som oppstår når store bølger bryter mot land. Når mye vann presses mot land må dette vannet tilbake til dypere vann, dermed oppstår en strøm bort fra land. Trange bukter og spesielle bunnforhold kan skape ekstra sterke strømmer. Undervannsstrømmer oppstår nesten alle steder hvor vann slår mot land, og er som regel sterkest der hvor bølgene bryter.


== Forveksling ==
Av og til blir utgående strømmer feilaktig kalt undervannsstrømmer. Undervannsstrømmer skjer overalt hvor det er bølger, mens utgående strømmer derimot er trange korridorer som oppstår på enkelte steder, ofte på sandstrender langs kysten. Undervannsstrømmer er sjelden farlige, mens utgående strømmer årlig fører til mange drukningsulykker.


== Se også ==
Understrøm
Utgående strøm


== Referanser ==
Grønlielva kraftverk (Salangen)

Grønlielva kraftverk (Salangen) er et vannkraftverk nær Løksefjorden i Salangen kommune i Troms og Finnmark.
Det er et elvekraftverk som utnytter et fall på 169 meter i Grønlielva.
Installert effekt er 2,4 MW. Årsproduksjon er 7,1 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Blåfall
Jarle Hagen

Jarle Hagen (født 1972 i Elverum) er en norsk fotograf som arbeider innenfor reklame- og livsstilsfotografi.
Hagen er utdannet ved Coventry Polytechnics, Central St. Martins i London og Westerdals reklameskole i Oslo. Han har blant jobbet for reklamebyrået Saatchi & Saatchi.I 2009 startet han designbyrået SPTZBRGN sammen med Tanja Holmen. Hagen har blant annet arbeidet med design av bunadslipsene. I 2011 mottok han utmerkelsen Robert Millar Ny fra TMF og samme år mottok SPTZBRGN Merket for god design av Norsk designråd. 
I 2014 begynte Hagen å jobbe som fotograf på heltid. I mai 2017 hadde Hagen sin første utstilling i Galleri Thune i tilknytningen til åpningen av Leica Store Oslo. I august 2017 hadde Hagen sin første separatutstilling på Litteraturhuset i Trondheim/SELLANRAA. Hagen tok ett gull, to bronse og Grand Prix i Gullsnitt 2017, den årlige nasjonale konkurransen for norske reklamefotografer.